З нагоды святкавання 70-годдзя Вялікай Перамогі ў бібліятэцы №14 імя Ф.Багушэвіча адбылася акцыя “Вясна Перамогі”. У межах акцыі прайшлі ўрокі памяці, паэтычныя гадзіны, кніжныя выставы, прагляды літаратуры. З 4 па 7 мая на абанеменце бібліятэкі быў усталяваны экран, на якім на працягу дня для наведвальнікаў дэманстраваліся кадры ваеннай кінахронікі, відэаролікі кліпаў “Песні Перамогі” і “Вершы аб вайне” у выкананні вядомых акцёраў тэатра і кіно. Упраўленне ідэалагічнай работы, культуры і па справах моладзі Адміністрацыі Фрунзенскага раёна дапамагло нам набыць бутаньеркі з сімволікай Перамогі і запрашальныя квіткі на Парад 9 мая. Бібліятэкары ўручалі іх сталым чытачам, якія наведалі бібліятэку ў гэтыя перадсвяточныя дні.